Document ID: 32013L0008

KOMMISSIONENS DIREKTIV 2013/8/EU
af 26. februar 2013
om ændring med henblik på tilpasning til den tekniske udvikling af Europa-Parlamentets og Rådets direktiv 2009/144/EF om visse dele af og specifikationer for landbrugs- og skovbrugstraktorer
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets direktiv 2003/37/EF af 26. maj 2003 om typegodkendelse af landbrugs- og skovbrugstraktorer og af deres påhængskøretøjer og udskifteligt trukket materiel samt af systemer, komponenter og tekniske enheder til disse køretøjer og om ophævelse af Rådets direktiv 74/150/EØF (1), særlig artikel 19, stk.1, litra b), og
ud fra følgende betragtninger:
(1)
Bilag IV til Europa-Parlamentets og Rådets direktiv 2009/144/EF (2) indeholder generelle bestemmelser for og krav til mekaniske forbindelser mellem traktorer og påhængskøretøjer og vertikal belastning på koblingspunktet.
(2)
I de seneste år er nye typer af koblinger blevet taget i brug i Unionen, og de er i øjeblikket godkendt på nationalt plan på grundlag af ISO-standarderne. Det drejer sig om ikke-drejelige tilkoblingsanordninger med gaffeltræk og gaffelbolt (ISO 6489-5: 2011), tilkoblingsanordninger med kugle (ISO 24347:2005) og tilkoblingsanordninger med bolt (ISO 6489-4: 2004).
(3)
For at tage hensyn til den nuværende markedssituation, minimere mulige sikkerhedsmæssige og økonomiske konsekvenser og gøre det muligt at EF-typegodkende disse tilkoblingsanordninger er det nødvendigt at tilføje de pågældende tilkoblingsanordninger og ISO-standarder til direktiv 2009/144/EF.
(4)
Direktiv 2009/144/EF bør ændres i overensstemmelse hermed.
(5)
Foranstaltningerne i dette direktiv er i overensstemmelse med udtalelsen fra udvalget nedsat i henhold til artikel 20, stk. 1, i direktiv 2003/37/EF -
VEDTAGET DETTE DIREKTIV:
Artikel 1
Bilag IV til direktiv 2009/144/EF ændres som angivet i bilaget til nærværende direktiv.
Artikel 2
1. Medlemsstaterne vedtager og offentliggør senest den 1. april 2014 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse bestemmelser.
Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
2. Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.
Artikel 3
Dette direktiv træder i kraft på tyvendedagen efter offentliggørelsen i Den Europæiske Unions Tidende.
Artikel 4
Dette direktiv er rettet til medlemsstaterne.
Udfærdiget i Bruxelles, den 26. februar 2013.

Labels: 7
8
6